വന്യജീവി ആക്രമണം: നഷ്ടപരിഹാരം നല്കാന് ഫണ്ടില്ലെന്ന് മന്ത്രി ശശീന്ദ്രന് തിരുവനന്തപുരം: വന്യജീവി ആക്രമണത്തിന് ഇരയാകുന്നവരുടെ കുടുംബങ്ങള്ക്ക് നഷ്ടപരിഹാരം അനുവദിക്കാന് ധനവകുപ്പില് നിന്ന് ഫണ്ട് ലഭ്യമാകുന്നില്ലെന്ന് വനം മന്ത്രി എ.കെ. ശശീന്ദ്രന് നിയമസഭയില് പറഞ്ഞു. വനംവകുപ്പിന്റെ പല പദ്ധതികളും നടപ്പാക്കുന്നതിന് സാമ്ബത്തിക പരിമിതി പ്രതിസന്ധി സൃഷ്ടിക്കുന്നുണ്ട്. വനംവകുപ്പുമായി ബന്ധപ്പെട്ട് സഭയിലെ ചോദ്യങ്ങള് കേള്ക്കാന് പോലും ധനമന്ത്രി തയ്യാറാവുന്നില്ലെന്നും പകരം സ്പീക്കറെ നോക്കിയിരിക്കുകയാണെന്നും ചോദ്യോത്തരവേളയില് ശശീന്ദ്രന് തമാശരൂപേണ പറഞ്ഞു. അത്യാവശ്യ ഘട്ടങ്ങളില്പോലും വനംവകുപ്പ് ഉദ്യോഗസ്ഥര്ക്ക് ഓടിയെത്താന് വാഹനങ്ങളില്ല. ഇക്കാര്യം ധനമന്ത്രിയുടെ ശ്രദ്ധയില്പ്പെടുത്തിയെങ്കിലും പരിഹാരം ഉണ്ടായിട്ടില്ല. കാസര്കോട് ഫോറസ്റ്റ് സ്റ്റേഷന് അനുവദിക്കുന്ന കാര്യം നിലവില് പരിഗണിക്കുന്നില്ലെന്നും മാറ്റിവയ്ക്കാനുമാണ് ധനവകുപ്പ് നിര്ദ്ദേശിച്ചത്. ധനവകുപ്പിന്റെ അനുമതി കിട്ടിയാല് ഒന്നാമത്തെ പരിഗണന ഈ സ്റ്റേഷന് തന്നെയാകും നല്കുക. പുതിയ സാമ്ബത്തിക വര്ഷത്തില് ഫണ്ട് കിട്ടുന്ന മുറയ്ക്ക് വന്യജീവി ആക്രമണത്തിന് ഇരയാകുന്നവരുടെ കുടുംബങ്ങള്ക്കുള്ള നഷ്ടപരിഹാരം പഴക്കമുള്ള കേസുകള് പ്രകാരം സമയബന്ധിതമായി തീര്ക്കും. മുട്ടില് മരം മുറിക്കല് കേസില് ഇടക്കാല റിപ്പോര്ട്ട് പ്രകാരം ഉദ്യോഗസ്ഥര്ക്കെതിരെ നടപടികള് സ്വീകരിച്ചു. പ്രത്യേക അന്വേഷണ സംഘത്തിന്റെ അന്തിമ റിപ്പോര്ട്ട് ലഭിച്ചശേഷം തുടര് നടപടികള് സ്വീകരിക്കും. കുറ്റക്കാര് ആരായാലും ശിക്ഷിക്കപ്പെടുമെന്നും മന്ത്രി പറഞ്ഞു. സ്വകാര്യ എസ്റ്റേറ്റുകള്: നടപടി പുരോഗമിക്കുന്നു വനത്തിനകത്തെ സ്വകാര്യ എസ്റ്റേറ്റുകള് ഏറ്റെടുക്കുന്നതിന്റെ നടപടി പുരോഗമിക്കുകയാണെന്ന് മന്ത്രി പറഞ്ഞു. റീബില്ഡ് കേരള പദ്ധതിയുടെ ഭാഗമായാണ് ഇത് നടപ്പാക്കുന്നത്. വനത്തിനകത്ത് സ്ഥിതി ചെയ്യുന്ന സ്വകാര്യ എസ്റ്റേറ്റുകള് അര്ഹമായ നഷ്ടപരിഹാരം നല്കി ഏറ്റെടുത്ത് സ്വാഭാവിക വനമായി പുനഃസ്ഥാപിക്കുകയാണ് ഇതിലൂടെ ലക്ഷ്യമിടുന്നത്. 2003, 2013ലെ വനം നിയമപ്രകാരമുള്ള നടപടികളാണ് പുരോഗമിക്കുന്നത്. ആദ്യഘട്ടമായി ഡിവിഷന്തലത്തില് സ്വകാര്യ എസ്റ്റേറ്റ് ഉടമകളുമായി പ്രാരംഭ ചര്ച്ചകള് പൂര്ത്തിയാക്കി രേഖകളുടെ പരിശോധന നടന്നുവരികയാണ്. റീബില്ഡ് കേരളയുടെ സംസ്ഥാനതല എംപവേര്ഡ് കമ്മിറ്റിയുടെ അംഗീകാരം ലഭിക്കുന്നമുറയ്ക്ക് തുടര് നടപടി സ്വീകരിക്കും. ആറ് വനം ഡിവിഷനുകളിലായി 13 സ്വകാര്യ തോട്ടങ്ങള് ഏറ്റെടുക്കുന്നതിനുള്ള നടപടികളാണ് നടക്കുന്നത്. ഇതിനായി 385.31 കോടിയാണ് വകയിരുത്തിയിരിക്കുന്നതെന്നും മന്ത്രി പറഞ്ഞു.